பென்சைல் குளோரோபார்மேட்டு

பென்சைல் குளோரோபார்மேட்டு (Benzyl chloroformate) என்பது C8H7ClO2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். குளோரோபார்மிக் அமிலத்தினுடைய பென்சைல் எசுத்தர், பென்சைல் குளோரோபார்மேட்டு ஆகும். இக்கரிமச் சேர்மம் பென்சைல் குளோரோ கார்பனேட்டு  என்றும் அழைக்கப்படுகிறது. எண்ணெய்ப்பசையுடன் மஞ்சள் நிறத்திலும் ,நிறமற்றதுமான  திரவமாக காணப்படுகிறது. இச்சேர்மம்  இதனுடைய காரநெடியாலும்  அடையாளப் படுத்தப்படுகிறது. சூடுபடுத்தும்போது  பென்சைல் குளோரோபார்மேட்டு சிதைவடைந்து பாசுசீனாக மாறுகிறது. மற்றும் இது தண்ணீருடன் தொடர்பு கொள்ள நேர்ந்தால்  நச்சுத்தன்மையும்  அரிக்கும் பண்பும் கொண்ட புகையை உருவாக்குகிறது.

 தயாரிப்பு 
ஆய்வகங்களில் பென்சைல் ஆல்ககாலை திரவநிலை பாசுசீனில் -20 °செல்சியசு வெப்பநிலையில்  செலுத்தும்போது பென்சைல் குளோரோபார்மேட்டு உருவாகிறது. பாசுசீனை அதிக அளவில் செலுத்துவதன் மூலம் இரு எசுத்தர்கள் உருவாக்கம் குறைக்கப்படுகிறது.Carbonate derivatives of methyl α-D-mannopyranoside and of D-mannose L. Hough and   J. E. Priddle J. Chem. Soc., 1961, 3178-3181 DOI: 10.1039/JR9610003178

 பயன்கள் 
அமீன்களில் கார்பாக்சிபென்சைல் பாதுகாப்புக்  குழுவை அறிமுகப்படுத்தும் வினைகளில் பென்சைல் குளோரோபார்மேட்டு பயன்படுத்தப்படுகிறது.
450px

புதியதாக உருவான கார்பாக்சிபென்சைல் பாதுகாப்புக் குழுவை ஆக்சிசன் ஒடுக்க நிபந்தனைகளுக்கு உட்பட்டு நீக்க முடியும். குறிப்பாக ஐதரசன் வாயு மற்றும் கார்பன் மீது செயலூக்கம் செய்யப்பட்ட பலேடியம் தனிமம் இவ்வொடுக்க வினையில் பயன்படுத்தப்படுகிறது.
 மேற்கோள்கள் 

 புற இணைப்புகள் 

பகுப்பு:குளோரோபார்மேட்டுகள்
பகுப்பு:கரிம வேதியியல் வினையாக்கிகள்
பகுப்பு:பென்சைல் சேர்மங்கள்